卡美洛特王国个年轻魔法师，因受娘个教导来到宫庭投靠蓋亞斯，后畀蓋亞斯收为养子。箇毛是阿瑟个贴身仆人，一切都为了让阿瑟未来可以成为一个伟大国王。由于王国里勿准有人用魔法就朝任何人隐瞒了自家会魔法个事实，盖亞斯除外。由于梅林身背让魔法重回卡美洛特个宏大命数，畀德鲁伊一族叫“艾默瑞斯（Emrys）”。佢背地里帮阿瑟解决了勿少难题，还专门救陷徕水深火热里头个卡美洛特王国，只希望有一日阿瑟能够真正认着真正个佢，还有让佢接受魔法并勿邪恶个事实。故事末脚，反叛个莫卷德畀梅林个真正身份告诵摩嘉娜，摩嘉娜为了消灭阿瑟用计让梅林法力全失。梅林为了救阿瑟，徕水晶洞里通过父親寻回了自家个自信并且再一回擁有魔力，帮阿瑟成功击退摩嘉娜率领个撒克逊军队，虽然是介，佢还是没阻止预言个成真。顶后为了救阿瑟个命，独自家带阿瑟到阿法隆治疗。徕路浪，梅林畀自家个秘密告诵了阿瑟……